Müslüm ibn Uqbə

Müslüm ibn Uqbə ibn Rəbah ibn Əsəd əl-Murri (; ) — Harrə döyüşündə Əməvi ordusunun komandanı.

 Bioqrafiyası 
O Məhəmməd peyğəmbərin dövründə yaşamış, lakin onu görməmişdir. Siffində Muaviyə tərəfdən vuruşmuş və piyadalara başçılıq etmişdir. Yezid onu özünə itaət etməyən mədinəlilərin üzərinə hərbi yürüşə yollamışdır. Ordusunun əksəriyyətinin xristianlardan ibarət olduğu və olduqca yaşlı olduğu üçün bütün yolu kəcavədə qət etdiyi deyilmişdir.

Müslim, Mədinə əhalisinə divan tutmuş, təcavüz və zorakılıq etmişdir. Əməllərində çox ifrata varmış, böyük-kiçik demədən hər kəsi qətlə yetirmişdir. Buna görə də ona "Müsrif" (; ) ləqəbini verilmişdir. O, Mədinənin üç gün ərzində talan olunmasına icazə vermişdi. Sonra qətlləri dayandırmış və sağ qalanlardan Yezidə qul olmaq şərtilə beyət almışdır. Daha sonra ordusunu Məkkəyə, İbn Zübeyrin üzərinə yönətmiş, lakin yolda vəfat etmişdir.

 İstinadlar 

 Həmçinin bax 

 Harrə döyüşü